За некалькі гадзін да гэтага, не пытаўшыся дазволу ў Пазьняка, я папрасіў сакратарыят Вярхоўнага Савета раздрукаваць падрыхтаваны намі закон пра дзяржаўную сімволіку. Сталі яго распаўсюджваць, але віцебскі партфункцыянер-гаспадарнік Уладзімір Кулакоў папрасіў не штурхаць гэта пытанне. Маўляў, потым да яго абавязкова вернуцца, а ў гэты момант усе ўжо “вельмі стаміліся”.